સૂત્રોનાં જણાવ્યા અનુસાર અશોકકુમાર દર્દી તેમજ તેમનાં સગાં વહાલાં સાથે જેમ ફાવે તેમ બોલતાં મામલો બિચકયો હતો. જોતજોતામાં મામલો એ હદે ઉગ્ર થઇ ગયો કે દર્દી તેમજ સગાએ ડોકટર બીભત્સ શબ્દોમાં બોલવાનું શરૂ કરી દીધું હતું. દરમ્યાનમાં સિકયોરિટી ગાર્ડ વચ્ચે પડતાં મામલો વધુ ઉગ્ર બનતાં દર્દી સાથે આવેલા બંટી નામના યુવકે ચપ્પુ કાઢી ડોકટર તેમજ સિકયોરિટી ગાર્ડ પર હુમલો કર્યો હતો. આ ઘટનામાં ડોકટર અને સિકયોરિટી ગાર્ડને ઇજા પહોંચતાં તેમને સિવિલ હોસ્પિટલમાં પ્રાથમિક સારવાર આપવામાં આવી હતી. સમગ્ર ઘટનાની જાણ શાહીબાગ પોલીસને થતાં તાત્કાલિક તેઓ ઘટનાસ્થળે પહોંચી ગયા હતા. શાહીબાગ પોલીસે બન્ટી નામના યુવક સહિત ત્રણ શખસ અને એક મહિલા વિરુદ્ધમાં ગુનો દાખલ કરી બે અારોપીઅોની અટકાયત કરી છે.